« Αβάσιμη » χαρακτήρισε η Μόσχα την απέλαση των δύο Ρώσων διπλωματών από την Ελλάδα , με το υπουργείο Εξωτερικών να τονίζει ότι πίσω από την απόφαση αυτή «κρύβεται η Ουάσινγκτον ».

Όπως μεταδίδει το Sputnik, το ρωσικό υπουργείο Εξωτερικών, σε ανακοίνωσή του, αναφέρει πως «η ελληνική πλευρά δεν παρείχε αποδείξεις για την απέλαση των δύο Ρώσων» και χαρακτηρίζει το περιστατικό «απολύτως αβάσιμο».

Το μεσημέρι της Παρασκευής έγινε γνωστό ότι ο Έλληνας πρέσβης στη Μόσχα, Ανδρέας Φρυγανάς, εκλήθη στο ρωσικό ΥΠΕΞ.

Όπως μεταδίδει ο ΑΝΤ1, ο Έλληνας Πρέσβης στη Μόσχα είχε ολιγόλεπτη συνάντηση με τον διευθυντή της 4ης Ευρωπαϊκής Διεύθυνσης του Υπουργείου και στη συνέχεια αποχώρησε.

Ωστόσο, ακόμη δεν έχει γίνει γνωστό τι συζητήθηκε στορωσικό υπουργείο Εξωτερικών.